
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- pentru modificarea Hotărârii Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni

Având în vedere:
            - referatul de aprobare înregistrat sub nr. 3271/22.02.2022, prin care primarul oraşului  propune  pentru modificarea Hotărârii Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni;
          -  raportul de specialitate întocmit de compartimentul de resort, înregistrat sub nr. 3272/22.02.2022; 
         - adresa din partea SC EVAIL FOTO OPTIC SRL, înregistrată sub nr. 2130/7.02.2022;
- Hotărârea Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni;
- avizul secretarului general, înregistrat sub nr. 3273/22.02.2022;
	- avizul comisiei  de specialitate nr. 2 – administrarea domeniului public şi privat, gestionarea serviciilor de interes local;
	În temeiul prevederilor art. 108 lit. „c”, 129 alin. (2), lit.”c” ale art.139 alin. (1) şi alin. (3) lit. “g” și ale art.196 alin (1) lit.”a” privind Codul administrativ;

	Consiliul Local al oraşului Boldeşti-Scăeni adoptă prezenta hotărâre:

	Art.I. Hotărârea Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni, se  modifică, după cum urmează:
Alineatul (2) al articolului 1 se modifică şi va avea următorul cuprins:
„(2) Obiectivul închirierii îl constituie amenajarea unui cabinet pentru servicii medicale.”
	Art. II. În cuprinsul Documentaţiei de atribuire - anexa nr. 2 la Hotărârea Consiliului Local nr. 30 din 23.02.2021 sintagma „cabinet stomatologic” se înlocuieşte cu sintagma „cabinet pentru servicii medicale”.
Art.III. Celelalte prevederi ale Hotărârii Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni, rămân neschimbate.
Art.IV. Prezenta hotărâre se duce la îndeplinire de către Unitatea de Asistenţă Medico-Socială Boldeşti-Scăeni şi aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

              PREŞEDINTE DE ŞEDINŢĂ,
                 MORARU ANA-MARIA          		                     
                                                                                          CONTRASEMNEAZĂ
							            SECRETAR GENERAL,
                              			                               TUDOR FLORINA-NELI
Boldeşti-Scăeni, 28.02.2022

R O M ÂN I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
NR. 3273/22.02.2022


A  V  I  Z
===========
asupra proiectului de hotărâre pentru modificarea Hotărârii Consiliului Local nr. 18 din 20.02.2020 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni



Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 18 din 20.02.2020 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni, am constatat că acesta a fost iniţiat cu respectarea prevederilor legale în vigoare.
Potrivit art. 108 lit. „c”, din OUG nr. 57/2019 privind Codul administrativ, cu modificările şi completările ulterioare, consiliile locale hotărăsc asupra închirierii bunurilor ce aparţin domeniului public sau privat local.
	Pe cale de consecinţă, apreciez că modificarea unei hotarâri prin care a fost aprobată închirierea unui bun trebuie aprobată  prin hotărâre de consiliu.
Faţă de cele de mai sus şi în conformitate cu prevederile art. 243, alin (1)  lit.”a” din OUG nr. 57/2019 privind Codul administrativ, avizez favorabil acest proiect.

 

SECRETAR GENERAL,
TUDOR  FLORINA-NELI













Nr.3271/22.02.2022


REFERAT


	Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre pentru modificarea Hotărârii Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni”.
În baza OUG nr. 57/2019 privind Codul administrativ, şi a Hotărârii Consiliului Local nr. 30 din 23.02.2021, vă prezint următoarele:
· În incinta Unitatii de Asistenta Medico-Sociala Boldesti-Scaeni, cu sediul in Calea Unirii, nr. 56, exista un spatiu liber in suprafata de 16,8 mp  care incepand cu data de 7.12.2020 este liber si poate fi inchiriat;
· Prin HCL nr. 30 din 23.02.2021 s-a aprobat închirierea prin licitaţie publică a spaţiului sus menţionat, având ca obiectiv activitate stomatologică. Până în prezent, Unitatea de Asistenţă Medico-Socială Boldeşti-Scăeni, care trebuia să iniţieze procedura de licitaţie nu închiriat spaţiul în scopul atribuit din lipsă de cereri (solicitantul iniţial renunţând la  spaţiul solicitat);
· Prin adresa inaintata la Primaria orasului Boldesti-Scaeni sub nr. 2130/7.02.2022, SC  EVAILI FOTO OPTIC SRL, solicită inchirierea unui spatiu disponibil  in incinta UAMS Boldesti-Scaeni pentru amenajarea unui cabinet pentru servicii medicale (optometrie);
· Dat fiind obiectivul aprobat prin HCL 30/23.02.2021 si ţinând cont de faptul că în incinta UAMS mai există un cabinet stomatologic care îşi desfăşoară activitatea, este necesară schimbarea obiectivului în „servicii medicale”;
  Fata de cele prezentate, propun modificarea alineatului (2) al art.1 din hotarâre, obiectivul închirierii fiind activităţi medicale.
În speranţa aprobarii,va multumesc anticipat!


PRIMAR,
BUCUROIU CONSTANTIN










Consiliului Local al Orasului Boldesti-Scaeni






Nr. 3272/22.02.2022


RAPORT DE SPECIALITATE


Subsemnatul Iamandi Ion, şef serviciu adminsitraţie, analizand ,, Proiectul de Hotărâre pentru modificarea Hotărârii Consiliului Local nr. 30 din 23.02.2021 privind închirierea prin licitaţie publică a unui spaţiu amplasat în incinta Unităţii de Asistenţă Medico-Socială Boldeşti-Scăeni’’  am constatat urmatoarele:
· Prin HCL nr. 30/23.02.2021 s-a aprobat închirierea prin licitaţie publică a spaţiului liber în suprafaţă de 16,8 mp din incinta  UAMS Boldeşti-Scăeni; 
· Obiectivul închirierii l-a constituit amenajarea unui cabinet de stomatologie, dar UAMS, în calitate de administrator al imobilului din care face parte şi spaţiul în cauză nu a atribuit acest spaţiu;
· Dată fiind solicitarea înregistrată la primăria oraşului pentru închirierea spaţiului pentru activitatea de optometrie şi pentru a se putea închiria acest spaţiu, trebuie să fie schimbat obiectivul închirierii din „amenajare cabinet stomatologie” în „amenajarea unui cabinet pentru servicii medicale”;
· De asemenea, în cadrul documentaţiei de atribuire trebuie înlocuită sintagma „cabinet  stomatologie” cu sintagma „cabinet pentru servicii medicale”;

Pentru valorificarea spaţiului în cauză, consider că  iniţierea proiectului de hotărâre sus amintit este necesară. 

ÎNTOCMIT,
IAMANDI ION


